«Jackass»-stjerne arrestert etter stunt
Steve-O, eller Stephen Glover som han egentlig heter, klatret opp i en heiskran med en oppblåsbar spekkhogger og fyrverkeri. Mer enn 80 brannmenn rykket ut etter bekymringsmeldinger om et potensielt selvmordsforsøk og gaten ble sperret av. Steve-O oppdaterte hele seansen med vittige videoer til sin Facebook-side. – Dette er mange brannbiler, skriver han over en video og legger til: – Vil noen kausjonere meg ut av fengsel? Danseuhell: Steve-O sliter etter stuntSteve-O ble arrestert så fort han var nede på bakken igjen. Ifølge operasjonsleder Michael Ling er Steve-O arrestert for å fyre av fyrverkeri uten tillatelse, konspirasjon for å begå en forbrytelse og for å oppholde seg på forbudt område. Politiet, som sendte 30 mann til stedet, synes ikke spøken var morsom. – Vi har viktigere ting å gjøre enn dette, uttaler Ling til Los Angeles Times. Steve-O, som er en kjent dyreaktivist, har tidligere vist sin motstand mot temaparken Sea World, og mye tyder på at badedyret og t-skjorten han var ikledd, var ment som et stikk mot parken. Åpenhjertig Steve-O: – Jeg var en kokainavhengig klovn
Rampegutten Steve-O (41) tok med seg badedyr og fyrverkeri og klatret opp i en heiskran – det likte politiet dårlig.